**A „Köszönjük, Magyarország!” pályázati kiírás**

**független táncművészek számára**

**A pályázat célja**:

A 40/2020 (III.11.) Korm. rendelettel a Magyarországon kihirdetett veszélyhelyzetre tekintettel nem adottak a táncművészet területén az előadások, próbák és oktatási alkalmak megtartásának a feltételei, így számos táncművész, táncoktató a fellépési és óradíjaitól elesik. A kialakult helyzetben a pályázat lehetőséget kíván teremteni, hogy a pandémiás időszak elmúltával, a veszélyhelyzet utáni időszakra fellépésekre, előadásokra felkészülve a pályázók kulturális szolgáltatásokat nyújtsanak.

**A pályázók köre**:

Olyan 18. életévüket betöltött magyar állampolgárok, a táncművészet bármely stílusában tevékenykedő, elsősorban a hivatásos előadóművészet, táncművészet területén életvitelszerűen dolgozó művészek (táncművészek, tánctanárok, koreográfusok), akik a meghirdetett veszélyhelyzetben társulati tagként vagy egyéb táncművészeti előadói vagy oktatói tevékenység okán nem rendelkeznek rendszeres jövedelemmel.

**A pályázati cél megvalósításának időtartama és a művészeti program mennyisége:**

A veszélyhelyzet visszavonását, a korlátozások feloldását követő 90 nap, mely időszak szükség esetén meghosszabbítható . Mennyisége: 5 alkalom.

**Pályázati keretösszeg**: 50.000.000 Ft

**Az igényelhető támogatás:**

Maximum 300.000 Ft / pályázat

**A támogatás jogcíme:**

előadóművész tiszteletdíja

Felhívjuk a pályázók figyelmét, hogy más jogcím nem támogatott.

**A pályázat benyújtásához szükséges dokumentumok:**

1. Pályázati adatlap;
2. Szakmai önéletrajz;
3. Megvalósítandó táncművészeti, előadóművészeti program, szolgáltatás tervezete

**A pályázat nyelve**:

magyar

**A pályázat benyújtása**:

* elektronikus úton (pdf-formátumban,) a titkar@tancszinhaz.hu e-mail-címre

**Felelős munkatárs:**

Sándorné Sztana Ágnes

Telefon: +36 30/756 6855

**Beérkezési határidő:**

2020. május 18.

**Az elbírálás határideje**:

maximum 14 nap.

**Hiánypótlás**:

Hiánypótlásra a pályázat beérkezési határidő előtt van lehetőség, a fenti e-mail-címen.

**Érvénytelen a pályázat, amennyiben**:

* a pályázati feltételeknek nem felel meg;
* az adatlap hiányos, vagy a valóságnak nem megfelelő adatokat tartalmaz;
* határidőn túl történik a benyújtása.

**Az elbírálás és megvalósítás folyamata:**

A benyújtott pályázatokat a Nemzeti Táncszínház illetékes kollégái egybegyűjtik és előkészítik a kuratórium részére döntéshozatalra. A kiválasztott, nyertes pályázókkal a Nemzeti Táncszínház szerződést köt a megvalósítandó művészeti programra, ami alapján 80% előleget kifizet. A veszélyhelyzet feloldását követően megvalósított művészeti szolgáltatások teljesítési igazolását követően kerül sor a fennmaradó 20% kifizetésére.

A pályázók a döntésről a bírálattól számított 4 munkanapon belül e-mailben kapnak értesítést a Nemzeti Táncszínház részéről. A nyertesek névsorát a Nemzeti Táncszínház megjelenteti a honlapján. A döntés ellen jogorvoslatnak helye nincs.

**Szakmai vezetés, kuratóriumi döntés**:

Táncművészeti Bizottság

**A megvalósítandó táncművészeti, előadóművészeti program**:

A kialakult helyzetben fontos szempont, hogy Magyarország minden szegletébe eljuthassanak a programok, és elsősorban vidéki helyszíneken, kultúrházakban, könyvtárakban, befogadóhelyeken a helyi szervezetek meghívására és szervezésében valósuljanak meg. Ennek koordinálásában segítséget nyújt az OSZMI (Országos Színháztörténeti Múzeum és Intézet), de fontos a pályázók személyes aktivitása és kapcsolatrendszere is. A helyszínek változatos technikai adottságai miatt nagy hangsúlyt kap a programok kialakítása és létrehozása kapcsán az előadóművészek kreativitása az egyedi helyzetek kezelésében nyújtott egyedi jó megoldások kialakítása révén.

**Művészeti program típusa:**

* közösségi program (beszélgetés, közönségtalálkozó, talk-show stb.)
* előadóművészeti program (improvizáció, térspecifikus performance, kisebb előadás, stb.)
* oktatói program (tanítás, beavató foglalkozás, ismeretterjesztő program stb.)

*(Az oktatói programmal való pályázás feltétele felsőfokú szakirányú végzettség!)*

**Létszám:**

* Szóló (1 fő)
* Páros (2 fő)
* Kamara (max. 6 fő)

A több résztvevős programok esetében minden személy önállóan pályázik, és programtervében megjelöli az együttműködésben résztvevő személyeket.

**A pályázat nyerteseinek kötelezettségei:**

* A nyertes pályázók vállalják, hogy a maximálisan pályázható összeg esetén 5 alkalommal szolgáltatnak művészeti programot különböző helyszíneken.
* A pályázók a megvalósított programjuk listáját, valamint a meghívó helyszín teljesítésigazolását - a programot követő 15 napon belül - kötelesek (elektronikus úton) megküldeni a Nemzeti Táncszínház részére.

**A forrást biztosítja**:

az Emberi Erőforrások Minisztériuma az Előadóművészeti Többlettámogatás rendszerében.

**Lebonyolító**:

Nemzeti Táncszínház

A pályázati felhívás letölthető a Nemzeti Táncszínház ([www.tancszinhaz.hu](http://www.tancszinhaz.hu)) honlapjáról.